Током ратова у бившој СФРЈ М36 је, иако застарео и са преко 45 година службе, коришћен у сукобима. ЈНА је у свом инвентару, са почетком сукоба, имала преко 380 возила М36. Током рата у Хрватској одређен број заплењених М36 је учествовао у сукобима на страни Хрватске војске, као и у редовима Српске војске Крајине. Због велике елевације топа ово возило је нарочито било успешно у рату у Босни и Херцеговини, где су се појавиле и модификације оклопа. Као једна од највећих мана је била слабост оклопне заштите у модерном ратовању и као једно од решења била је додавање додатног оклопа од приручних средстава као што су гума, металне плоче, сандуци итд.